Vráskavec minke

Vráskavec minke () alebo staršie vráskavec malý je najmenší druh vráskavca z čeľade vráskavcovité (Balaenopteridae).

Opis 
Má malé kostice, dlhé iba asi 30 centimetrov, na každej strane hornej čeľuste sa ich nachádza 230-260. Nemá nejaký univerzálny rytmus sťahovania a vyskytuje sa v rôznych vodách: na otvorenom mori, v blízkosti ľadových polí, pobreží, fjordov a ústí riek. Kŕmi sa osamote, loví v tesne zomknutých húfoch krilu a rýb. Nie je veľmi plachý, približuje sa ku kotviacim lodiam. V strede zimy sa narodí 3 metre dlhé mláďa, odstavené je po 4 mesiacoch. V poslednom období bol ako samostatný druh vyčlenený menší vráskavec antarktický (Balaenoptera bonaerensis). Vráskavec minke má na rozhraní čierneho chrbta a bieleho brucha „dymové“ fľaky. Biely pruh na prsných plutvách môže zasahovať až k hrudi. Vráskavec minke tvarom tela pripomína delfína. Má zahrotenú papuľu, končistú hlavu a záhyb idúci od papule po dva dýchacie otvory umiestnené dosť vzadu za čelom. Je to rýchly a obratný plavec, schopný prerážať veľké oceánske vlny, čím občas vytvára pôsobivú vodnú triešť.

Súhrnné informácie 
 Dĺžka: 8 – 10 m
 Hmotnosť: 8 – 13 ton
 Výskyt: Celosvetový (okrem v. Stredomoria)
 Sociabilita: Samotár
 Status: Menej ohrozený
 Biotopy výskytu: Pobrežné vody, otvorené more a oceán

Galéria

Referencie

Iné projekty 

Balaenopteridae
Najmenej ohrozené druhy